Հիշեցնենք, որ երեկ Ազգային ժողովում ժամեր շարունակ քննարկվում էր Նիկոլ Փաշինյանին վարչապետ ընտրելու հարցը: Վաղ առավոտից մինչև երեկո բազմահազար քաղաքացիներ Հանրապետության հրապարակում ուղիղ հեռարձակմամբ հետևում էին նիստին: Քվեարկությամբ, սակայն, Հանրապետական կուսակցության մեծամասնությունը դեմ քվեարկեց Փաշինյան վարչապետությանը: Ազգային ժողովից Հանրապետության հրապարակ եկած Փաշինյանը քաղաքացիներին կոչ արեց այսօրվանից սկսել խաղաղ անհնազադության գործողությունները, տոտալ գործադուլ ու դասադուլ հայտարարել, շրջափակել հանրապետության հաղորդակցության բոլոր ուղիները` փողոցները, երկաթուղին, մետրոն, օդանավակայանը, միջպետական ճանապարհները: